

**ΠΑΝΕΠΙΣΤΗΜΙΟ ΘΕΣΣΑΛΙΑΣ**

**ΠΟΛΥΤΕΧΝΙΚΗ ΣΧΟΛΗ**

**ΤΜΗΜΑ ΜΗΧΑΝΙΚΩΝ ΧΩΡΟΤΑΞΙΑΣ, ΠΟΛΕΟΔΟΜΙΑΣ ΚΑΙ ΠΕΡΙΦΕΡΕΙΑΚΗΣ ΑΝΑΠΤΥΞΗΣ**

**ΤΜΗΜΑ ΠΟΛΙΤΙΚΩΝ ΜΗΧΑΝΙΚΩΝ**

**ΔΙΑΤΜΗΜΑΤΙΚΟ ΠΡΟΓΡΑΜΜΑ ΜΕΤΑΠΤΥΧΙΑΚΩΝ ΣΠΟΥΔΩΝ**

**«ΔΙΑΧΕΙΡΙΣΗ ΕΡΓΩΝ, ΣΥΓΚΟΙΝΩΝΙΑΚΟΣ ΚΑΙ ΧΩΡΙΚΟΣ ΣΧΕΔΙΑΣΜΟΣ»**

**ΠΡΟΣΚΛΗΣΗ ΓΙΑ ΤΗΝ ΥΠΟΒΟΛΗ ΥΠΟΨΗΦΙΟΤΗΤΩΝ**

Τα Τμήματα Μηχανικών Χωροταξίας, Πολεοδομίας και Περιφερειακής Ανάπτυξης και Πολιτικών Μηχανικών της Πολυτεχνικής Σχολής του Πανεπιστημίου Θεσσαλίας καλούν τους ενδιαφερόμενους να υποβάλουν υποψηφιότητα για την παρακολούθηση του Διατμηματικού Προγράμματος Μεταπτυχιακών Σπουδών (Δ.Π.Μ.Σ.) «**Διαχείριση Έργων, Συγκοινωνιακός και Χωρικός Σχεδιασμός**» για το ακαδημαϊκό έτος 2024-2025.

Οι μεταπτυχιακές σπουδές στο παραπάνω Δ.Π.Μ.Σ. οδηγούν στη λήψη Διπλώματος Μεταπτυχιακών Σπουδών και προϋποθέτουν την παρακολούθηση και επιτυχή εξέταση σε οκτώ (8) μαθήματα κατά τη διάρκεια των δύο ακαδημαϊκών εξαμήνων καθώς και την εκπόνηση και επιτυχή εξέταση της μεταπτυχιακής διπλωματικής εργασίας στο τρίτο ακαδημαϊκό εξάμηνο (90 ECTS συνολικά). Επίσης, δίνεται η δυνατότητα παρακολούθησης του Δ.Π.Μ.Σ. υπό το καθεστώς της μερικής φοίτησης, με ελάχιστη χρονική διάρκεια τα πέντε (5) ακαδημαϊκά εξάμηνα.

Ο μέγιστος αριθμός εισακτέων ανέρχεται σε τριάντα (30) άτομα.

Τα τέλη φοίτησης του Δ.Π.Μ.Σ.ανέρχονται συνολικά σε 3.000 € τόσο για τους φοιτητές πλήρους φοίτησης όσο και για τους φοιτητές μερικής φοίτησης. Αναλυτικά,

α. Για τους φοιτητές πλήρους φοίτησης, τα τέλη φοίτησης καταβάλλονται ως εξής: 1.000 € για καθένα από τα δύο εξάμηνα μαθημάτων και 1.000 € για το εξάμηνο εκπόνησης της Μεταπτυχιακής Διπλωματικής Εργασίας.

β. Για τους φοιτητές μερικής φοίτησης, τα τέλη φοίτησης καταβάλλονται ως εξής: 500 € για καθένα από τα τέσσερα εξάμηνα μαθημάτων και 1.000 € για το εξάμηνο εκπόνησης της Μεταπτυχιακής Διπλωματικής Εργασίας.

Από τα τέλη φοίτησης απαλλάσσονται οι φοιτητές που εμπίπτουν στις προβλέψεις του άρθρου 86 του Ν. 4957/2022.

Τα μαθήματα του ΔΠΜΣ θα ξεκινήσουν τον Οκτώβριο του 2024 και πραγματοποιούνται υβριδικά. Με φυσική παρουσία, τα μαθήματα θα διεξάγονται σε αίθουσα του κτηρίου του Τμήματος Ψηφιακών Συστημάτων του Πανεπιστημίου Θεσσαλίας στη Λάρισα, με εξαίρεση τα απολύτως απαραίτητα εργαστηριακά μαθήματα που θα διεξάγονται στο Βόλο. Με εξ αποστάσεως εκπαίδευση, η παρακολούθηση θα γίνεται στο MS-Teams.

Στο Δ.Π.Μ.Σ. γίνονται δεκτοί κάτοχοι τίτλου του πρώτου κύκλου σπουδών Α.Ε.Ι. της ημεδαπής ή ομοταγών ιδρυμάτων της αλλοδαπής, συναφούς με τα αντικείμενα σπουδών Τμημάτων Μηχανικών Χωροταξίας, Πολεοδομίας και Περιφερειακής Ανάπτυξης, Πολιτικών Μηχανικών, Τοπογράφων Μηχανικών, Αρχιτεκτόνων Μηχανικών, Μηχανικών Περιβάλλοντος, Μηχανικών Διοίκησης και Οικονομίας και άλλων Τμημάτων.

Η διαδικασία επιλογής βασίζεται στην αξιολόγηση των φακέλων υποψηφιότητας (με κριτήρια όπως ο βαθμός πτυχίου, η βαθμολογία στα μαθήματα που είναι σχετικά με το γνωστικό αντικείμενο του Δ.Π.Μ.Σ. και ο βαθμός της διπλωματικής εργασίας όπου αυτή προβλέπεται, το επίπεδο γνώσης της αγγλικής γλώσσας, η γνώση δεύτερης ξένης γλώσσας, η επαγγελματική εμπειρία, οι δημοσιεύσεις σε επιστημονικά περιοδικά, οι ανακοινώσεις σε επιστημονικά συνέδρια, η συμμετοχή σε ερευνητικά προγράμματα και η κατοχή άλλων μεταπτυχιακών τίτλων σπουδών) καθώς και στην προφορική συνέντευξη.

Η επιλογή των μεταπτυχιακών φοιτητών θα γίνει σε δύο στάδια:

(α) Πρώτη περίοδος υποβολής: οι φάκελοι υποψηφιότητας θα πρέπει να πρωτοκολληθούν στη Γραμματεία του Δ.Π.Μ.Σ. έως και την **Παρασκευή 5 Ιουλίου 2024.** Από τις αιτήσεις αυτές θα επιλεγεί αριθμός υποψηφίων μέχρι τη συμπλήρωση του μέγιστου αριθμού φοιτητών (30 φοιτητές) του Δ.Π.Μ.Σ. Οι συνεντεύξεις των υποψηφίων θα πραγματοποιηθούν μέσω της ηλεκτρονικής πλατφόρμας MsTeams εντός της εβδομάδας 08-12 Ιουλίου 2024.

(β) Δεύτερη περίοδος υποβολής (σε περίπτωση που δεν καλυφθεί ο μέγιστος αριθμός των 30 φοιτητών): οι φάκελοι υποψηφιότητας θα πρέπει να πρωτοκολληθούν στη Γραμματεία του Δ.Π.Μ.Σ. από τη Δευτέρα 15 Ιουλίου 2024 έως και την Παρασκευή 13 Σεπτεμβρίου 2024. Από τις αιτήσεις αυτές θα επιλεγεί αριθμός υποψηφίων μέχρι τη συμπλήρωση του μέγιστου αριθμού φοιτητών. Οι συνεντεύξεις των υποψηφίων θα πραγματοποιηθούν μέσω της ηλεκτρονικής πλατφόρμας MsTeams εντός της εβδομάδας 16-20 Σεπτεμβρίου 2024.

Οι φάκελοι υποψηφιότητας πρέπει να αποσταλούν **ηλεκτρονικά** στο e-mail [pmtsp-master@uth.gr](mailto:pmtsp-master@uth.gr) και να περιλαμβάνουν τα παρακάτω δικαιολογητικά:

1. Αίτηση συμμετοχής στο Δ.Π.Μ.Σ. (διαθέσιμη στον σύνδεσμο https://pmtspmaster.uth.gr/engrafi/).
2. Βιογραφικό σημείωμα.
3. Ευκρινές φωτοαντίγραφο[[1]](#footnote-1) πτυχίου ή διπλώματος (με ακριβή βαθμό). Οι κάτοχοι τίτλου ΑΕΙ της αλλοδαπής γίνονται δεκτοί από ιδρύματα τα οποία περιλαμβάνονται στο σχετικό Μητρώο του ΔΟΑΤΑΠ σύμφωνα με το άρθρο 304 του ν.4957/2022.
4. Ευκρινές φωτοαντίγραφο πιστοποιητικού αναλυτικής βαθμολογίας.
5. Ευκρινές φωτοαντίγραφο αποδεικτικού Αγγλικής γλώσσας. Το επίπεδο της γνώσης της Αγγλικής γλώσσας θα πρέπει να είναι αντίστοιχο τουλάχιστον με το Κρατικό Πιστοποιητικό Γλωσσομάθειας Επιπέδου Β2. Από την υποχρέωση αυτή, εξαιρούνται οι κάτοχοι προπτυχιακού ή μεταπτυχιακού τίτλου σπουδών πανεπιστημίου της αλλοδαπής στην Αγγλική γλώσσα.

Για περισσότερες πληροφορίες, οι ενδιαφερόμενοι καλούνται να ανατρέξουν στην ιστοσελίδα <http://www.pmtsp-master.uth.gr> ή να απευθυνθούν στη Γραμματεία του Δ.Π.Μ.Σ. (κ. Ισίδωρος Παππάς, τηλ. 24210-74455, e-mail: [pmtsp-master@uth.gr](mailto:pmtsp-master@uth.gr)).

Ο Διευθυντής του Δ.Π.Μ.Σ.

Καθηγητής Νίκος Ηλιού

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **ΑΙΤΗΣΗ ΣΥΜΜΕΤΟΧΗΣ**  **ΣΤΟ ΔΙΑΤΜΗΜΑΤΙΚΟ Π.Μ.Σ.**  **“ ΔΙΑΧΕΙΡΙΣΗ ΕΡΓΩΝ, ΣΥΓΚΟΙΝΩΝΙΑΚΟΣ**  **ΚΑΙ ΧΩΡΙΚΟΣ ΣΧΕΔΙΑΣΜΟΣ ”**  Επώνυμο: ………………………………..……………………………….…….……  Όνομα: ………………………………..…………..………………………………..…  Πατρώνυμο: …………………………………….…………….……………..……  Ημερομηνία Γέννησης: ………………………………..….……..…………  Τόπος Γέννησης: ……………………………………….…..……………………  E-mail: ………………………….……………………………………..…………….….    ΔΙΕΥΘΥΝΣΗ ΚΑΤΟΙΚΙΑΣ   |  |  | | --- | --- | | Οδός: ……………………………..……………... | Αριθ.: ………………………… | | Πόλη: ……………..………………………….…... | Τ.Κ.: ……………………………. | | Νομός: ……………..……………………………. | Κιν.: …………………..……….. |   ΤΙΤΛΟΙ ΣΠΟΥΔΩΝ   |  |  | | --- | --- | | Πτυχιούχος | □ | | Τελειόφοιτος | □ |   Τμήματος: ………………………………………..…………..………..…………...  Σχολής: ………………………………………………….…..…………..…….………  Πανεπιστημίου: ………………………………………………..……...….……  Άλλοι Τίτλοι Σπουδών: …...……………………..…………………………  ……………………………………………………………………….…………………..……  ……………………………………………………………………….…………………..……  Ξένες Γλώσσες: ………………………………………………….…………….…  ……………………………………………………………………………………………………………………………………………………………………………………………….……  **………………….……… ……/……/2024**  **(Τόπος) (Ημερομηνία**) | **ΠΡΟΣ:**  τη Γραμματεία του Διατμηματικού Π.Μ.Σ. «Διαχείριση Έργων, Συγκοινωνιακός και Χωρικός Σχεδιασμός»,  Πανεπιστήμιο Θεσσαλίας,  Βόλος  Παρακαλώ όπως με συμπεριλάβετε στους υποψηφίους για την εισαγωγή μου στο Διατμηματικό Πρόγραμμα Μεταπτυχιακών Σπουδών ακαδημαϊκού έτους 2024-2025, για την απόκτηση Διπλώματος Μεταπτυχιακών Σπουδών στο αντικείμενο «**Διαχείριση Έργων, Συγκοινωνιακός και Χωρικός Σχεδιασμός**».  Επισυνάπτω:   1. Βιογραφικό Σημείωμα □ 2. Αντίγραφο πτυχίου ή διπλώματος □ 3. Αντίγραφο πιστοποιητικού αναλυτικής βαθμολογίας □ 4. Αποδεικτικό γνώσης Αγγλικής γλώσσας □   Ο/Η Αιτών/ Αιτούσα  \_\_\_\_\_\_\_\_\_\_\_\_\_\_\_\_\_\_\_ |

1. Διευκρινίζεται ότι, σύμφωνα με το άρθρο 1 του Ν. 4250/2014, το Δημόσιο υποχρεούται να αποδέχεται τα απλά, ευανάγνωστα φωτοαντίγραφα πρωτοτύπων ή επικυρωμένων αντιγράφων των εγγράφων που έχουν εκδοθεί από τις δημόσιες υπηρεσίες. Αντίστοιχα, γίνονται αποδεκτά τα απλά, ευανάγνωστα φωτοαντίγραφα ιδιωτικών εγγράφων εφόσον αυτά έχουν επικυρωθεί αρχικά από δικηγόρο. Επίσης, γίνονται υποχρεωτικά αποδεκτά τα ευκρινή φωτοαντίγραφα αλλοδαπών εγγράφων, υπό την προϋπόθεση ότι τα έγγραφα αυτά έχουν επικυρωθεί πρωτίστως από δικηγόρο. [↑](#footnote-ref-1)